16.02 - Stigla je i Sauchina odvjetnica Aleksandra Horvat koja je poru\u010dila da \u0107e se njen klijent aktivno braniti.

15.53 - Tomislava Sauchu odveli su u USKOK kod suca istrage koji bi mu mogao odrediti pritvor.

14.01 - Tomislav Saucha je uhi\u0107en u uredu svoje odvjetnice Aleksandre Horvat. Odveli su ga u PNUSKOK gdje \u0107e ga ispitati. Nakon toga \u0107e ga prebaciti u USKOK.\u00a0

13.49 - Tomislav Saucha je uhi\u0107en i odveli su ga u PNUSKOK na Oranicama.\u00a0

12.25\u00a0- Zastupnici su u Saboru skinuli imunitet Tomislavu Sauchi, samo je jedan zastupnik bio protiv.\u00a0

11.45 - Zoran Milanovi\u0107 bi oko 12.15 sati trebao dati izjavu za medije.\u00a0

11.05 - U Saboru je zavr\u0161ila rasprava o Sauchi i imunitet bi mu trebali skinuti danas iza podneva.\u00a0

9.22 -\u00a0Ne mogu ni\u0161ta komentirati, cijenio bih da mi oslobodite prostor da mogu pro\u0107i, rekao je Saucha\u00a0na Markovom trgu.

9.20 -\u00a0Uskok za Sauchu istra\u017euje razdoblje od studenog 2013. do sije\u010dnja 2016. Sporno je 560.000 kuna\u00a0i 1400 eura, javlja N1.

9.01 - Na pitanje tereti li se Sauchu za jo\u0161 neke godine osim za 2015., nitko nije htio odgovoriti. HDZ-ov predsjednik Povjerenstva Tu\u0161ek je rekao da to ne mo\u017ee komentirati, a isto je rekao i SDP-ov Maras. Navodno 2015. godine nije jedina u kojoj je bilo spornih isplata.\u00a0

8.47 - MIP je skinuo imunitet Tomislavu Sauchi. \"Za\" su glasovali i zastupnici SDP-a, a protiv je bio Ivan Pernar. Skidanje imuniteta jo\u0161 treba potvrditi Sabor. Najvjerojatnije \u0107e o tome glasovati popodne. \u00a0

8.46 Predsjednika MIP-a \u017darko Tu\u0161ek\u00a0se zahvalio na uravnote\u017eenoj raspravi i ustvrdio da se radi o neugodnoj i kompleksnoj situaciji te naveo da \u017eeli vjerovati da inkriminacije nisu istinite, no MIP nije taj koji bi se trebao i\u017eivljavati nad \u017eivotima osoba kojima se ovakve stvari stavljaju na teret. Predlo\u017eio je zatim zaklju\u010dak da se udovoljava zahtjevu DORH-a.

8.45\u00a0DORH nije tra\u017eio ne\u0161to \u0161to nije uobi\u010dajeno, ali moramo im omogu\u0107iti da rade svoj posao. Kako se govorilo u povijesti, tjerali su lisicu, istjerali king Konga, kazao je HDZ-ov Tomislav Klari\u0107\u00a0ustvrdiv\u0161i kako se nada da \u0107e se Saucha uspjeti obraniti. Njegov kolega Kri\u017eani\u0107 ustvrdio je kako se ovdje, ako je pri\u010da istinita, radi o vrlo prizemnom i primitivnom \u010dinu.\u00a0

8.43\u00a0Zastupnici SDP-a \u0107e glasati za skidanje imuniteta, kazao je\u00a0Gordan Maras, dodaju\u0107i da se vidi razlika u odnosu na prethodne slu\u010dajeve, no dodaje da DORH mora utvrditi \u0161to se dogodilo s javnim novcem i SDP-u je u interesu da se to \u0161to prije napravi.

8.40\u00a0- Po\u010dela je sjednica MIP-a. Postoji kvorum i utvr\u0111uje se dnevni red. Ivan Pernar rekao je kako on ne\u0107e biti za skidanje imuniteta Sauchi.

-\u00a0Imamo slu\u010dajeve ozbiljne politi\u010dke korupcije. Izvla\u010denje novca iz dr\u017eavnih poduze\u0107a, tada su se postupci vje\u0161ta\u010dili, i ispalo je da neki nisu krivi, ja kao jedan \u010din revolta sve dok se te ljude iz HDZ-a ne procesuira, ne\u0107u biti za skidanje imuniteta Sauchi - rekao je Pernar.\u00a0

Saborsko \u00a0Mandatno-imunitetno povjerenstvo (MIP) \u0107e na sjednici koja po\u010dinje u petak u 8.30 sati odlu\u010divati o zahtjevu DORH-a koji je tra\u017eio skidanje imuniteta SDP-ovcu Tomislavu Sauchi, biv\u0161em predstojniku Ureda biv\u0161eg premijera Zorana Milanovi\u0107a.

Dr\u017eavno odvjetni\u0161tvo zatra\u017eilo je\u00a0za Tomislava Sauchu\u00a0li\u0161avanje slobode, odre\u0111ivanje pritvora, istra\u017eni zatvor i pokretanje kaznenog postupka.

Nakon \u0161to Povjerenstvo donese svoju odluku, kona\u010dnu odluku o skidanju ili neukidanju imuniteta donosi Sabor. To mo\u017ee biti danas ili kada ta to\u010dka do\u0111e na dnevni red. Dosad je bila praksa da se zastupnicima imunitet nije skidao ako je bila rije\u010d o privatnoj tu\u017ebi no MIP u pravilu predla\u017ee skidanje imuniteta ako je zahtjev uputio DORH.\u00a0

Sumnjive isplate dnevnica

Dr\u017eavna revizija, jo\u0161 prije nekoliko mjeseci, utvrdila je da ne postoji potrebna dokumentacija za isplate dnevnica za putovanja u inozemstvo u iznosu od 40 tisu\u0107a eura. Prema nalazu za 2015. godinu iz ureda biv\u0161eg premijera Zorana Milanovi\u0107a trojici njegovih posebnih savjetnika - Nevenu Budaku, Sini\u0161i Petrovi\u0107u i Slavku Goldsteinu ispla\u0107eno je 307.785 kuna za inozemne dnevnice. Radi se o vi\u0161e od 500 inozemnih dnevnica, a putnim nalozima nije prilo\u017eeno izvje\u0161\u0107e s puta niti druga vjerodostojna dokumentacija koja bi potvrdila da je putovanje obavljeno.

Nakon pisanja medija koji su upozorili na taj podatke u revizijskom izvje\u0161\u0107u DORH je, prije tri dana, ispitao tada\u0161njeg premijerovog predstojnika Ureda Tomislava Sauchu i neke od savjetnika.\u00a0

Svi su tvrdili da nemaju veze s isplatama i da nisu putovali niti uzeli novac za putne tro\u0161kove. Zahtjev DORH-a za Tomislava Sauchu o\u010dito zna\u010di da istra\u017eitelji imaju dovoljno indicija da protiv njega pokrenu istragu, ali je prije toga potrebno ukinuti njegov saborski imunitet. To bi u petak trebalo biti na dnevnom redu saborskog mandatno-imunitetnog povjerenstva. Nakon toga, ako je suditi po ranijim sli\u010dnim slu\u010dajevima, mo\u017ee se o\u010dekivati i privo\u0111enje biv\u0161eg \u0161efa Ureda Zorana Milanovi\u0107a. \u00a0

'Istina se mora saznati'

Saborski zastupnik SDP-a Orsat Miljeni\u0107 izjavio je u Saboru da \u0107e SDP podr\u017eati skidanje imuniteta Tomislavu Sauchi.

- \u0160to se ti\u010de skidanja imuniteta, naravno i u okviru ovoga , naravno da \u0107emo podr\u017eat skidanje. To je u interesu svih. Ovdje se istina mora saznati. \u0160to se prije sazna to je za sve bolje. Dakle, stojimo \u010dvrsto kod toga, idemo po istinu, tra\u017eimo da se ona utvrdi. Svima nam je to u interesu - kazao je Miljeni\u0107.

Na upit novinara vjerujete li Sauchi da on nije dio te afere, Miljeni\u0107 je kazao da mo\u017ee govoriti samo u svoje osobno ime i da njemu kao \u010dovjeku vjeruje.\u00a0

Andro Krstulovi\u0107 Opara (HDZ) samo je kratko izjavio da je primio tu informaciju i da je na \u00a0MIP-u da to razmotri, te da \u0107e o skidanju imuniteta odlu\u010diti MIP.